માનવમિત્ર, અમદાવાદ : પાટીદાર અનામત આંદોલન સમિતિના મુખ્ય લીડર હાર્દિક પટેલે ગાંધી જ્યંતિના દિવસે ફરી એકવાર રૂપાણી સરકાર ઉપર તેજાબી પ્રહારો કર્યા હતા. ગુજરાતના ખેડૂતોને સંપૂર્ણ દેવા માફી, પાટીદારો માટે અનામત અને અલ્પેશ કથિરિયાની જેલમાંથી મુક્તિની માંગ કરીને ૨૫મી ઓગસ્ટથી ૧૯ દિવસ સુધી અનશન કર્યા બાદ પણ રાજ્ય સરકાર તરફથી કોઇ માંગ નહીં સ્વીકારવામાં આવ્યા બાદ હાર્દિક પટેલે પાટીદાર સમાજના અગ્રણીઓની માંગને સ્વીકારીને અનશનનો અંત આણ્યો હતો.